open-index/open-wikipedia-markdown huggingface dataset:
Στήλη του Ονείρου

Η **Στήλη του Ονείρου του Τούθμωση Δ΄** ή στήλη της Σφίγγας είναι μία ενεπίγραφη στήλη, που εγέρθηκε ανάμεσα στα μπροστινά πόδια της Μεγάλης Σφίγγας της Γκίζας από τον Τούθμωση Δ΄ φαραώ της αρχαίας Αιγύπτου, το 1401 π.Χ., πρώτο έτος της βασιλείας του. Ο βασιλιάς ανήκε στην 18η δυναστεία. Όπως ήταν κοινό με άλλους φαραώ τού Νέου Βασιλείου, η περιγραφή ισχυρίζεται μία θεϊκή νομιμοποίηση της θέσης του. 

## Το κείμενο
Ένα μέρος του: "Τώρα το άγαλμα τού πολύ μεγάλου Κχεπρί (η Μεγάλη Σφίγγα) αναπαύεται στη θέση του, μεγάλο στη φήμη του, ιερό σε σεβασμό, με τη σκιά του Ρα να αναπαύεται επάνω του. Η Μέμφις και κάθε πόλη στις δύο του πλευρές έρχονται σε αυτόν, με τα χέρια τους λατρεύοντας το πρόσωπό του, φέρνοντας μεγάλες προσφορές στο Κα του. Μία από αυτές τις ημέρες συνέβη στον πρίγκιπα Τούθμωση να έλθει ταξιδεύοντας το μεσημέρι. Ξεκουράστηκε στη σκιά τού μεγάλου αυτού θεού. [Ο ύπνος] και το όνειρο [τον κατέλαβαν], τη στιγμή που ο ήλιος ήταν στο ζενίθ. Τότε βρήκε τη μεγαλειότητα αυτού τού ευγενικού θεού να μιλάει από το στόμα του, όπως ο πατέρας μιλά στον γιο του και να τού λέει: "Κοίταξέ με, παρατήρησέ με γιε μου Τούθμωση. Είμαι ο πατέρας σου  Χορεμακχέτ-Κχεπρί-Ρα-Ατούμ. Θα σου δώσω τη βασιλεία [της γης και των ζωντανών] ... [Κοίτα, η κατάστασή μου είναι σαν ασθενούς], όλα [τα άκρα μου είναι κατεστραμμένα]. Η άμμος της ερήμου επάνω από την οποία ήμουν συνήθως, (τώρα) είναι αντίθετη με εμένα και πρέπει πια να κάνεις αυτό που επιθυμεί η καρδιά μου και που περίμενα".

## Περιγραφή της στήλης
Το 2012 ο δρ. Χουτάν Ασραφιάν, ένας χειρουργός στο Αυτοκρατορικό Κολέγιο του Λονδίνου, ανάλυσε το πρόωρο τέλος τού Τούθμωση Δ΄ και τους πρόωρους θανάτους άλλων φαραώ της 18ης δυναστείας (όπως του Ακενατόν και του Τουταγχαμόν). Κατέληξε πως το ότι απεβίωσαν νωρίς, ήταν πιθανώς το αποτέλεσμα μίας οικογενειακής περιοδικής επιληψίας. Αυτό θα ερμήνευε την πρόωρη θνησιμότητα του Τούθμωση Δ΄ και μπορεί να εξηγήσει και τη θεϊκή όραση που περιγράφεται στη Στήλη, καθώς αυτού του τύπου η επιληψία σχετίζεται με έντονα πνευματικά οράματα και θρησκευτικότητα.

Ωστόσο, σύμφωνα με αποτελέσματα ερευνών από μία νέα εξέταση αξονικού τομογράφου, που έγινε στη μούμια του Τουταγχαμόν στις 5 Ιανουαρίου από τον δρ. Ζάχι Χάβας, η αριστερή μεριά της λεκάνης τού Τουταγχαμόν, τα πλευρά του και η καρδιά του ήταν κατεστραμμένα ή έλλειπαν τελείως από το σώμα, που δείχνει ότι απεβίωσε γρήγορα και βίαια.

## Πηγές
* Shaw, 2000, The Oxford History of Ancient Egypt, Ian Shaw, Ed., Oxford University Press 2000, {hardcover, ISBN 0-19-815034-2}

Κατηγορία:Στήλες
Κατηγορία:Αρχαία αιγυπτιακή τέχνη
Κατάλογος τραγουδιών στην κορυφή του Billboard Hot 100 (1961)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. 
Το έτος 1961 συνολικά  16 καλλιτέχνες ή συγκροτήματα κατάφεραν για πρώτη φορά να είναι στην κορυφή: ήταν οι Μπερτ Κέμπφερτ, The Shirelles, Λόρενς Γουέλκ, The Marcels, Ντελ Σάνον, Έρνι Κ-Ντο, Ρόι Όρμπισον, Γκάρι U.S. Μποντς, Μπόμπι Λιούις, Τζο Ντάουελ, The Highwaymen, Μπόμπι Βι, Dion, Τζίμι Ντιν, The Marvelettes και The Tokens. Ο Πατ Μπουν, παρότι είχε τα περισσότερα από τα τραγούδια του στην κορυφή πριν τη δημιουργία του Hot 100, επέτυχε να έχει ένα τραγούδι του στην 1η θέση στο τσαρτ. 

## Παραπομπές


## Επιπλέον βιβλιογραφία
**[[Φρεντ Μπρόνσον|Fred Bronson]]'s Billboard Book of Number 1 Hits, 5th Edition* ()
## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1961
Κπαλιμέ

Η **Κπαλιμέ** (*Kpalimé*) είναι πόλη στην Περιφέρεια Πλατώ του Τόγκο, 120 χλμ. βορείως της πρωτεύουσας της χώρας Λομέ και μόλις 15 χλμ. από τα σύνορα με την Γκάνα. Είναι η τέταρτη σε μέγεθος πληθυσμού πόλη του Τόγκο, με 75.084 κατοίκους στην απογραφή του 2010 και πρωτεύουσα του Νομού Κλοτό. Η Κπαλιμέ έχει καθεδρικό ναό, λύκειο θετικής κατευθύνσεως και αρκετές τράπεζες, φαρμακεία και ιατρικά κέντρα.

## Παραπομπές


Κπαλιμε
Ραμσής Α΄

O **Ραμσής Α΄** ή Ραμεσής Α΄ ήταν ο ιδρυτής της φαραώ της 19ης δυναστείας της Αιγύπτου. Οι χρονολογίες της σύντομης βασιλείας του δεν είναι πλήρως γνωστές· συνήθως δίνεται το διάστημα 1292-1290 π.Χ. ή το 1295-1294 π.Χ. Αν και θεωρείται ο ιδρυτής της δυναστείας, στην πραγματικότητα η βραχεία βασιλεία του σημαδεύει τη μετάβαση από τη βασιλεία του Χορεμχέμπ, που σταθεροποίησε την Αίγυπτο στο τέλος της 18ης δυναστείας, προς την εξουσία των ισχυρών φαραώ της 19ης δυναστείας, ειδικά του γιου του Σέτι Α΄ και τού εγγονού του Ραμσή Β΄, που θα έφερνε την Αίγυπτο σε νέα ακμή της αυτοκρατορικής ισχύος.

## Η καταγωγή του

## Το τέλος του

## Επανανακάλυψη και επαναπατρισμός

## Πηγές
* Clayton, Peter A (2012). Chronicle of the Pharaohs the reign-by-reign record of the rulers and dynasties of ancient Egypt. London: Thames & Hudson. p. 140. ISBN 0500286280. OCLC 869729880.
* Beckerath, Jürgen von; Zabern, Verlag Philipp von (1997). Chronologie des pharaonischen Ägypten : die Zeitbestimmung der ägyptischen Geschichte von der Vorzeit bis 332 v. Chr. Mainz am Rhein. p. 190. ISBN 3805323107. OCLC 932193922.

## Παραπομπές


Κατηγορία:Φαραώ της 19ης Αιγυπτιακής Δυναστείας
Σέτι Β΄

Ο **Σέτι Β΄**, ή Σέτος Β΄ ήταν ο 5ος φαραώ της 19ης δυναστείας της Αιγύπτου και βασίλευσε το διάστημα π.1203-1197 π.Χ. Το όνομα που έλαβε κατά την ενθρόνισή του, Userkheperure Setepenre, σημαίνει *Κραταιές είναι οι εκδηλώσεις τού Ρε, ο εκλεκτός τού Ρε*. Ήταν γιος του Μερνεπτά και της Ισετνοφρέτ Α΄ και στέφθηκε σε μία περίοδο γνωστή για δυναστικές δολοπλοκίες και σύντομες βασιλείες· η βασιλεία του δεν ήταν διαφορετική. Ο Σέτι Β΄ είχε να διαχειριστεί με πολλές σοβαρές πλεκτάνες, με πιο σημαντική την άνοδο ενός αντίπαλου βασιλιά ονόματι Αμενμεσή, μάλλον ετεροθαλούς αδελφού του, που κατέλαβε τον έλεγχο των Θηβών και της Νουβίας στην Άνω Αίγυπτο, κατά το 2ο-4ο έτος της βασιλείας του. 

## Ανταγωνισμός για τον θρόνο

## Η βασιλεία του

## Οι σύζυγοι και ο θησαυρός του

## Πηγές
* Gabriella Dembitz, The Decree of Sethos II at Karnak : Further Thoughts on the Succession Problem after Merenptah, in: In: K. Endreffy – A. Gulyás (eds.): Proceedings of the Fourth Central European Conference of Young Egyptologists. 31 August - 2 September 2006, Budapest. Studia Aegyptiaca 18. 91 – 108, 2007.
## Παραπομπές


Κατηγορία:Φαραώ της 19ης Αιγυπτιακής Δυναστείας
Νικολάι Κορζενέφσκυ

Ο **Νικολάι Λεοπόλντοβιτς Κορζενέφσκυ** ή **Κορζενιέφσκυ** (ρωσ. Николай Леопольдович Коржене́вский, Φεβρουάριος 1879 – 31 Οκτωβρίου 1958) ήταν γνωστός στην εποχή του Ρώσος και Σοβιετικός γεωγράφος, παγετωνολόγος και εξερευνητής του Παμίρ.

Ο Κορζενέφσκυ γεννήθηκε σε περιοχή (χωριό Ζαβερέζιε) του τότε Κυβερνείου του Βιτέμπσκ, που σήμερα ανήκει στο Διαμέρισμα Νέβελσκυ, στην Περιφέρεια Πσκοφ της Ρωσίας. Η εξερεύνησή του στο Παμίρ άρχισε από το 1903, με υποστήριξη από τη στρατιωτική διοίκηση της περιοχής. Μεταξύ του 1903 και του 1928, ο Κορζενέφσκυ οργάνωσε ένδεκα εξερευνητικές αποστολές σε διάφορα μέρη του Παμίρ. Τον Αύγουστο του 1910 ανεκάλυψε μία από τις υψηλότερες κορυφές των ορέων του Παμίρ, την οποία ονόμασε Κορυφή Κορζενέφσκαγια (Пик Евгении Корженевской) προς τιμή της συζύγου του Ευγενίας Κορζενέφσκαγια. Το 1928 συνέταξε έναν μοναδικό χάρτη του Παμίρ, που για πρώτη φορά σημείωνε μία υπο-οροσειρά με διεύθυνση βορρά-νότου, την οποία είχε ανακαλύψει ο ίδιος και τη βάφτισε «Οροσειρά Ακαδημίας Επιστημών» προς τιμή της Σοβιετικής Ακαδημίας Επιστημών.

Ο Κορζενέφσκυ απεβίωσε σε ηλικία 79 ετών στην Τασκένδη, όπου είχε εγκατασταθεί ως διδάσκων στο Πανεπιστήμιο του Ουζμπεκιστάν.

## Πηγές
* «Корженевский Николай Леопольдович», στη ''Μεγάλη Σοβιετική Εγκυκλοπαίδεια'' on-line (στη ρωσική γλώσσα)

## Παραπομπές


Κατηγορία:Ρώσοι εξερευνητές
Κατηγορία:Ρώσοι γεωγράφοι
Κατηγορία:Σοβιετικοί γεωγράφοι
Αμενμεσής

Ο **Αμενμεσής**, αρχ. αιγυπτ. Amenmesses ή Amenmose ήταν ο 5ος φαραώ της 19ης δυναστείας της Αιγύπτου, μάλλον γιος τού Μερνεπτά και της Τακάτ. Άλλοι τον θεωρούν ως έναν από τους πολυάριθμους γιους τού Ραμσή Β΄. Πολύ λίγα είναι γνωστά γι' αυτόν: κυβέρνησε την Αίγυπτο για μόνο 3-4 έτη. Διάφοροι αιγυπτιολόγοι χρονολογούν τη βασιλεία του μεταξύ 1202-1199 π.Χ. ή 1203-1200 π.Χ., με άλλους να δίνουν έτος διαδοχής το 1200 π.Χ. Το όνομά του Amenmesse σημαίνει στα αιγυπτιακά *πλασμένος από τον Αμούν*. Επιπρόσθετα, το όνομά του μπορεί να βρεθεί με το προ τού ονόματος επίθετο Heqa-waset, που σημαίνει *κυβερνήτης των Θηβών*. Το όνομα που έλαβε κατά την ενθρόνισή του είναι Menmire Setepenre.

## Πηγές
* Cardon, Patrick D. “Amenmesse: An Egyptian Royal Head of the Nineteenth Dynasty in the Metropolitan Museum.” MMJ 14 (1979): 5-14.
* Dodson, Aidan. “The Takhats and Some Other Royal Ladies of the Ramesside Period.” JEA 73 (1987): 224-29.

Κατηγορία:Φαραώ της 19ης Αιγυπτιακής Δυναστείας
Τουοσρέτ

Η **Τουοσρέτ**, αιγυπτ. Twosret, Tawosret, Tausret (απεβ. 1189 π.Χ. [συμβατική χρονολογία]) ήταν η τελευταία γνωστή φαραώ της 19ης δυναστείας της αιγύπτου. 

Καταγράφεται στην *Επιτομή* τού Μανέθωνος ως Τουορίς, "που στον Όμηρο καλείτο Πόλυβος, σύζυγος της Αλκάνδρας και που στην εποχή του η Τροία πάρθηκε". Λέγεται πως αυτή κυβέρνησε την Αίγυπτο για επτά έτη, αλλά τα έτη αυτά περιλαμβάνουν την σχεδόν έξι έτη βασιλεία τού προκατόχου της Σιπτά. Δηλ. η βασιλεία τού Σιπτά θεωρείται δική της. Το διάστημα που βασίλευσε θα διήρκεσε ένα με ενάμισι έτος (1191-1189 π.Χ.). Ωστόσο τώρα εκτιμούμε ότι είναι πιθανότερο να βασίλευσε δύο πλήρη έτη, ίσως και περισσότερο: οι ανασκαφές στον ναό στη μνήμη της ("ναό των εκατομμυρίων ετών") από το Πανεπιστήμιο της Αριζόνας στο Gournah υποδηλώνουν με σιγουριά, ότι κατά τη βασιλεία της ήταν πλήρης και λειτουργική μονάρχης και πως η Τουοσρέτ έφθασε και το 9ο έτος εξουσίας. Αυτό σημαίνει ότι είχε, αφού αφαιρεθούν τα 6 έτη μοναρχίας τού Σιπτά, 2-3 ανεξάρτητα έτη βασιλείας. Το όνομα που έλαβε με την ενθρόνισή της είναι Sitre Meryamun, που σημαίνει ''κόρη του Ρε, αγαπημένη τού Αμούν.

## Πηγές
* Gae Callender, The Cripple, the Queen & the Man from the North, KMT, Vol:17 No.1, Spring 2006, pp. 49–63
* Leonard H. Lesko, A Little More Evidence for the End of the Nineteenth Dynasty, Journal of the American Research Center in Egypt, Vol. 5, (1966), pp. 29–32 (accessible through JSTOR)

## Παραπομπές


Κατηγορία:Φαραώ της 19ης Αιγυπτιακής Δυναστείας
Σιπτά

Ο **Σιπτά** (αρχ. αιγυπτ. *Ακχενρέ Σατεπενρέ Σιπτάχ* ή *Μερενπτάχ Σιπτάχ*) ήταν ο έσχατος φαραώ της 19ης δυναστείας της Αιγύπτου. Η ταυτότητα τού πατέρα του είναι προς το παρών άγνωστη. Ο Σέτι Β΄ και ο Αμενμεσής έχουν προταθεί, παρά το γεγονός ότι ο Σιπτά αργότερα, κατά το 2ο έτος της βασιλείας του, άλλαξε το βασιλικό του όνομα σε Μερνεπτά Σιπτά, που δηλώνει ότι ο πατέρας του ήταν ο Μερνεπτά. Εάν αυτό είναι ορθό, αυτό θα έκανε τους Σιπτά και Σέτι Β΄ ετεροθαλείς αδελφούς, καθώς και οι δύο ήταν γιοί τού Μερνεπτά.

Δεν ήταν ο διάδοχος, αλλά μετά το τέλος τού Σέτι Β΄ τον διαδέχθηκε ανήλικος. Αυτό έγινε την 1η εποχή της εμφάνισης (*peret*), ημέρα 2 (περί τον Δεκέμβριο). 

## Πηγές
* Dodson, A.; Poisoned Legacy: *The Decline and Fall of the Nineteenth Egyptian Dynasty*, American University Press, Cairo, (2010) A3
* Peter Clayton, Chronicle of the Pharaohs, Thames & Hudson Ltd, 1994, σ.158

## Παραπομπές


Κατηγορία:Φαραώ της 19ης Αιγυπτιακής Δυναστείας
Betfred

Η εταιρεία **Betfred** είναι ένας πράκτορας στοιχημάτων που εδρεύει στο Ηνωμένο Βασίλειο και ιδρύθηκε από τον Fred και τον Peter Done. Ο κύκλος εργασιών της το 2004 ήταν πάνω από £ 3,5 δισ., με αύξηση από £ 550 εκατ. μέσα στο 2003. Έχει τα κεντρικά της γραφεία στο Birchwood, Warrington και έχει επίσης γραφεία στο Media City, Salford Quays, Salford. Ο ιστότοπος Betfred.com, ο δικτυακός τόπος για τα τυχερά παιχνίδια της εταιρείας, εδρεύει στο Γιβραλτάρ και έχει καταχωρηθεί στα μητρώα ως Petfre (Gibraltar) Limited.

Τον Σεπτέμβριο του 2017, η εταιρεία Betfred γιόρτασε το πεντηκοστό έτος της δραστηριότητάς της. Μια ταινία ντοκιμαντέρ για την ιστορία της εταιρείας κυκλοφόρησε στο επίσημο κανάλι της Betfred στο Youtube. Τον Ιούλιο 2018, η Betfred κέρδισε μια δικαστική υπόθεση κατά της HM Revenue & Customs (HMRC). Η απόφαση δηλώνει ότι η Betfred χρεώθηκε επιπλέον Φόρο Προστιθέμενης Αξίας (ΦΠΑ) και θα μπορούσε να λάβει επιστροφή 100 εκατομμυρίων λιρών.

## Χορηγία

### Ιπποδρομίες
Το πρακτορείο στοιχημάτων Betfred είναι ένας από τους μεγαλύτερους χορηγούς ιπποδρομιών στο Ηνωμένο Βασίλειο, με τους αγώνες διασκορπισμένους σε ιπποδρομίες σε όλη την χώρα, όπως  οι Midlands National που διεξάγονται στο Ιπποδρόμιο Uttoxeter, οι Dante Stakes και ο Ebor Handicap στο Ιπποδρόμιο της Υόρκης και ο αγώνας Betfred Cesarewitch Handicap στον αγώνα δρόμου Rowley Mile στο Ιπποδρόμιο του Newmarket.

### Ποδόσφαιρο
Η Betfred υπήρξε επίσημος συνεργάτης στοιχημάτων της Manchester United από το 2006 έως το 2009.

## Παραπομπές


## Εξωτερικοί σύνδεσμοι
* 

Κατηγορία:Ιστοσελίδες τζόγου
Σετνακτέ

Ο **Σετνακτέ**, αρχ. αιγυπτ. Setnakhte, Setnakht ή Sethnakht ήταν ο πρώτος φαραώ της 20ης δυναστείας της Αιγύπτου, τελευταίας τού Νέου Βασιλείου. Το όνομα που έλαβε κατά την ενθρόνισή του ήταν Userkhaure-setepenre· γιος του ήταν ο Ραμσής Γ΄.

## Η άνοδός του στον θρόνο
Ο Σετνακτέ δεν ήταν γιος, αδελφός ή απευθείας απόγονος των προκατόχων του, της Τουοσρέτ, τού Σιπτά ή τού Σέτι Β΄, των οποίων ο Σετνακτέ θεωρείται επίσημα ο τελευταίος νόμιμος διάδοχος. Είναι δυνατό να ήταν σφετεριστής, που κατέλαβε τον θρόνο σε μία περίοδο κρίσης και πολιτικής αναστάτωσης, ή μπορεί να είναι μέλος ενός πλαγίου κλάδου της βασιλικής οικογένειας των Ραμσιδών, που ανήλθε ως φαραώ. Ο Σενακτέ νυμφεύτηκε την Τιύ-Μερενέσε, ίσως κόρη τού Μερνεπτά.

Μία σύνδεση μεταξύ των διαδόχων τού Σετνακτέ και της προηγούμενης 19ης δυναστείας προτείνεται από το γεγονός ότι ένα από τα τέκνα τού Ραμσή Β΄ επίσης έφερε το όνομα αυτό και ότι όμοια ονόματα υπήρχαν στους απογόνους τού Σετνακτέ, όπως Ραμεσής, Αμούν-ερ-κεπσέφ, Σετ-ερ-κεπσέφ και Μοντού-ερ-κεπσέφ.

## Πηγές
* James H. Breasted, Ancient Records of Egypt, Vol No.4,(1906)
* Erik Hornung, Untersuchungen zur Chronologie und Geschichte des Neuen Reiches (1964)
* J. Von Beckerath, Chronologie des Pharaonischen Ägypten, Philip Von Zabern, (Mainz: 1997), pp. 94–98 and pp. 201–202



ΚΑτηγορία:Φαραώ της 20ης Αιγυπτιακής Δυναστείας
Στίβεν Χίλενμπεργκ

Ο **Στίβεν Χίλενμπεργκ** (21 Αυγούστου 1961 – 26 Νοεμβρίου 2018) ήταν Αμερικανός δημιουργός κινουμένων σχεδίων, ηθοποιός φωνής και εκπαιδευτικός της θαλάσσιας βιολογίας. Είναι γνωστός για τη δημιουργία της τηλεοπτικής σειράς κινουμένων σχεδίων του Nickelodeon, ''Μπόμπ Σφουγγαράκης''. Ήταν ένας από τους καλύτερους σχεδιαστές κινουμένων σχεδίων της σύγχρονης εποχής και είχε βραβευθεί για το έργο του αρκετές φορές.

## Παραπομπές


## Εξωτερικοί σύνδεσμοι
* 

Κατηγορία:Σκηνοθέτες φωνής
Κατηγορία:Αμερικανοί ηθοποιοί φωνής
Ραμσής Ε΄

Ο **Ραμσής Ε΄** ή Ραμεσής Ε΄, αρχ. αιγυπτ. Remeses ή Ramses ήταν ο 4ος φαραώ της 20ής δυναστεία της Αιγύπτου. Ήταν γιος τού Ραμσή Δ΄ και της Ντουατεντοπέτ. Το πριν-το-όνομα επίθετο που έλαβε με την ενθρόνισή του ήταν Usermaatre Sekheperenre.

## Η βασιλεία του
H βασιλεία του χαρακτηρίζεται από τη συνεχή ανάπτυξη της ισχύος των ιερέων τού Άμωνα, που ήλεγχαν αρκετή από τη γη του ναού στη χώρα και τα οικονομικά τού κράτους, με έξοδα των φαραώ που εξουσίαζαν. Ο πάπυρος τού Τορίνου Νο.1887 καταγράφει ένα οικονομικό σκάνδαλο κατά τη βασιλεία τού Ραμσή, που ενέπλεκε τους ιερείς της νήσου Ελεφαντίνης. Μία περίοδος εσωτερικής αστάθειας επίσης ταλαιπώρησε τη βασιλεία του, όπως πιστοποιείται από το γεγονός ότι, σύμφωνα με τον πάπυρο τού Τορίνου Νο.2044, οι εργάτες τού Deir el-Medina περιοδικά σταματούσαν τη δουλειά στον τάφο ΚV9 τού Ραμσή Ε΄ κατά το 1ο έτος της βασιλείας του, χωρίς τον φόβο "τού εχθρού", μάλλον των Λίβυων επιδρομέων, που είχαν φθάσει στην πόλη Per-Nebyt και "είχαν κάψει τους κατοίκους". Άλλη εισβολή αυτών των επιδρομέων στις Θήβες καταγράφεται λίγες ημέρες μετά. Αυτό δείχνει ότι το Αιγυπτιακό κράτος είχε δυσκολίες στο να εξασφαλίσει την ασφάλεια των δικών του εκλεκτών εργατών τάφου και άφηνε μόνο του τον γενικό πληθυσμό κατά τη διάρκεια της δύσκολης αυτής περιόδου.

Ο μεγάλος πάπυρος του Γουίλμπουρ, που πιστεύεται ότι είναι τού 4ου έτους της βασιλείας τού Ραμσή Ε΄, ήταν ένα έγγραφο μίας μεγάλης επιθεώρηση γης και υπολογισμού φόρου, που κάλυπτε διάφορα εδάφη "που εκτείνονταν από την περιοχή κοντά στην Κροκοδειλόπολη (Medinet el-Fayyum) στα νότια, ως πλησίον της σημερινής El-Minya, μία απόσταση 90 μιλίων". Αποκαλύπτεται ότι οι πιο πολλές γαίες της Αιγύπτου ελεγχόταν από τους ναούς τού Άμωνα (Αμούν), οι οποίοι επίσης διηύθυναν τα οικονομικά της χώρας. Στο έγγραφο γίνεται φανερή η αυξανόμενη ισχύ τού Ανώτερου Ιερέα του Αμούν, Ραμεσεσνάκτ, του οποίου ο γιος Ουσιμαρε'νάκτε κατείχε το αξίωμα του γενικού διοικητή επί των φόρων.

## Πηγές
* A.J. Peden, Where did Ramesses VI bury his nephew?, GM 181 (2001), 83-88



Κατηγορία:Φαραώ της 20ης Αιγυπτιακής Δυναστείας
Ραμσής ΣΤ΄

Ο **Ραμσής ΣΤ΄** ή Ραμεσής ΣΤ΄, αρχ. Αιγυπτ. Rameses ή Ramses (γνωστός επίσης με το πριγκιπικό όνομα **Αμενερκεψέφ C**) ήταν ο 5ος φαραώ της 20ής δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Nebmaatre-Meryamun. Βασίλευσε για περίπου 8 έτη στο 3ο τέταρτο τού 12ου αι. π.Χ. και ήταν γιος τού Ραμσή Γ΄ και της Ισέτ Τα-Χεμντζέρτ. Ως πρίγκιπας ήταν γνωστός ως Ραμεσές Αμουνερκεπσέφ και κατείχε τους τίτλους του βασιλικού γραφέα και τού διοικητή τού ιππικού. Τον διαδέχθηκε ο γιος του Ραμσής Ζ΄ Ιταμούν, που είχε αποκτήσει με τη Νουμπκεσμπάντ.

## Πηγές
* Amer, Amin A. M. A. (1985). "Reflections on the reign of Ramesses VI". The Journal of Egyptian Archaeology. 71: 66–70. doi:10.1177/030751338507100107. JSTOR 3821712.
* Bács, Tamás A. (1995). "A Note on the Divine Adoratrix Isis, daughter of Ramesses VI". Göttinger Miszellen. 148: 7–11.
* Bell, Lanny David (1980). "Only one High Priest Ramessenakht and the second prophet Nesamun his younger son". Serapis. 6: 7–16.

## Παραπομπές


Κατηγορία:Φαραώ της 20ης Αιγυπτιακής Δυναστείας
Εμότζι

[μικρογραφία|200x200εσ|Ένα εμότζι του εγχειρήματος γραμματοσειρών [Γραμματοσειρές Νότο|Noto]]
Τα **εμότζι** (ή **ιμότζι**) () είναι ιδεογράμματα και φατσούλες τα οποία χρησιμοποιούνται σε ηλεκτρονικά μηνύματα και ιστοσελίδες. Τα εμότζι υπάρχουν σε διάφορες μορφές, όπως εκφράσεις προσώπου, καθημερινά χρηστικά αντικείμενα, τρόφιμα, καιρικές συνθήκες, ζώα, σημαίες κτλ. Μοιάζουν πολύ με τις φατσούλες αλλά είναι πραγματικές εικόνες και όχι κείμενο. Η λέξη εμότζι είναι ιαπωνική και αποτελείται από τα ιδεογράμματα ε (絵, "εικόνα") και μότζι (文字, "χαρακτήρας");. Στο ISO 15924, ο κωδικός του εμότζι είναι `Zsye`.

Τα εμότζι προέρχονται από τα Ιαπωνικά κινητά τηλέφωνα όπου πρωτοχρησιμοποιήθηκαν το 1997. Το εμότζι έγινε ολοένα και πιο δημοφιλές σε όλο τον κόσμο στη δεκαετία του 2010, αφού προστέθηκε σε διάφορα λειτουργικά συστήματα κινητών. Πλέον θεωρείται ότι ανήκει στον λαϊκό πολιτισμό του δυτικού κόσμου. Η ''Λέξη της Χρονιάς'' (τίτλος τον οποία απονέμει το λεξικό της Οξφόρδης σε ένα ονοματικό σύνολο ή μια λέξη, συνήθως σε ευρεία χρήση κατά την περίοδο που απονέμεται ο τίτλος) για το 2015 ήταν το εμότζι με δάκρυα χαράς (😂) .

Το 2014, ο ιδρυτής της ιστοσελίδας Emojipedia Jeremy Burge, καθιέρωσε την *[[Παγκόσμια Ημέρα Εμότζι]]* (αγγλικά: World Emoji Day), με ημερομηνία εορτασμού την 17η Ιουλίου. Οι New York Times ανέφεραν ότι η συγκεκριμένη ημερομηνία επιλέχθηκε με βάση τα εμότζι ημερολογίου (📆 και 📅), όπως αυτά εμφανίζονται στις συσκευές iOS και macOS. 

μικρογραφία| 220x124px |δεξιά

## Παραπομπές

Κατηγορία:Πολιτισμός του Διαδικτύου
Ραμσής Ζ΄

Ο **Ραμσής Ζ΄** ή Ραμεσής Ζ΄, αρχ. αιγυπτ.  Ramesses ή Ramses ήταν ο 6ος φαραώ της 20ής δυναστείας της Αιγύπτου. Βασίλευσε από το π.1136 ως το 1129 π.Χ.  και ήταν γιος τού Ραμσή ΣΤ΄. Άλλες ημερομηνίες για τη βασιλεία του είναι 1138-1131 π.Χ. Ο πάπυρος Υπολογισμού τού Τορίνου Νο.1907 και 1908 χρονολογείται στο 7ο έτος, Εποχή του Θέρους (Shemu), ημέρα 26 της βασιλείας του και δείχνει ότι 11 πλήρη έτη πέρασαν από το 5ο έτος τού Ραμσή ΣΤ΄ ως το 7ο έτος της δικής του βασιλείας. 

## Ο τάφος του και τα ταφικά αντικείμενα
Ο Ραμσής Ζ΄, όταν απεβίωσε, τάφηκε στον τάφο ΚV1. Η μούμια του δεν βρέθηκε ποτέ, αν και τέσσερα κύπελλα που φέρουν επιγραφή με το όνομά του βρέθηκαν στη βασιλική κρύπτη DB320 μαζί με κατάλοιπα άλλων φαραώ.

## Πηγές
* K. A. Kitchen, Ramses VII and the Twentieth Dynasty, Journal of Egyptian Archaeology 58 (1972), 182-194
* Benoît Lurson, A Monument of Ramses VII in the area of the Ramesseum?, Journal of Egyptian Archaeology 98 (2012), 297-304



Κατηγορία:Φαραώ της 20ης Αιγυπτιακής Δυναστείας
Κατερίνα Μονογυιού

Η **Κατερίνα Μονογυιού** (γεν. 1983 στη Μύκονο) είναι Ελληνίδα πολιτικός, βουλευτής Κυκλάδων με το κόμμα της Νέας Δημοκρατίας. Εξελέγη στις βουλευτικές εκλογές του 2019 με 9.803 ψήφους.

Σπούδασε διατροφή και διαιτολογία στο Ανώτατο Τεχνολογικό Εκπαιδευτικό Ίδρυμα Κρήτης. Έχει ασχοληθεί και παλαιότερα με την πολιτική, έχοντας βάλει υποψηφιότητα στις εκλογές του 2012 με τη Νέα Δημοκρατία. Έβαλε υποψηφιότητα με την παράταξη Μπροστά το Νότιο Αιγαίο στις αυτοδιοικητικές εκλογές του 2014.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με τη Νέα Δημοκρατία
Ακανθεφύρα

Η **ακανθεφύρα** (*Acanthephyra*) είναι γένος γαρίδων της ομώνυμης οικογένειας ακανθεφυρίδες. Τα είδη της ακανθεφύρας έχουν μακριές ουρές και πολύ μακρύ πριονοειδές ασπίδιο. Ζουν σε μεγάλα βάθη στους ωκεανούς, έως και 5.422,5 μέτρα κατά τη βαθύτερη καταγραφή τους, αλλά έχουν βρεθεί και σε μικρά βάθη, μέχρι και στην επιφάνεια. Σήμερα έχουν αναγνωρισθεί 27 είδη του γένους, τα εξής:

* *Acanthephyra acanthitelsonis* (Spence Bate, 1888)
* *Acanthephyra acutifrons* (Spence Bate, 1888)
* *Acanthephyra armata* (A. Milne-Edwards, 1881)
* *Acanthephyra brevicarinata* (Hanamura, 1984)
* *Acanthephyra brevirostris* (Smith, 1885)
* *Acanthephyra carinata* (Spence Bate, 1888)
* *Acanthephyra chacei* (Krygier & Forss, 1981)
* *Acanthephyra cucullata* (Faxon, 1893)
* *Acanthephyra curtirostris* (Wood-Mason & Alcock, 1891)
* *Acanthephyra eximia* (Smith, 1884)
* *Acanthephyra faxoni* (Calman, 1939)
* *Acanthephyra fimbriata* (Alcock & Anderson, 1894)
* *Acanthephyra indica* (Balss, 1925)
* *Acanthephyra kingsleyi* (Spence Bate, 1888)
* *Acanthephyra media* (Spence Bate, 1888)
* *Acanthephyra pelagica* (Risso, 1816)
* *Acanthephyra prionota* (Foxton, 1971)
* *Acanthephyra purpurea* (A. Milne-Edwards, 1881)
* *Acanthephyra quadrispinosa* (Kemp, 1939)
* *Acanthephyra rostrata* (Spence Bate, 1888)
* *Acanthephyra sanguinea* (Wood-Mason & Alcock, 1892)
* *Acanthephyra sibogae* (Man, 1916)
* *Acanthephyra sica* (Spence Bate, 1888)
* *Acanthephyra smithi* (Kemp, 1939)
* *Acanthephyra stylorostratis* (Spence Bate, 1888)
* *Acanthephyra heldipes* ή *tenuipes* (Spence Bate, 1888)
* *Acanthephyra trispinosa* (Kemp, 1939)

## Παραπομπές


## Πηγές
* Το αντίστοιχο λήμμα  στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 226

Ακανθεφυρα
Ελευθέριος Κ. Βενιζέλος

Ο **Λευτέρης (Ελευθέριος) Κ. Βενιζέλος** (Αθήνα, Αύγουστος 1924 – Αθήνα, 7 Φεβρουαρίου 2026) ήταν Έλληνας πολιτικός και εφοπλιστής.

## Βιογραφικά στοιχεία
Γεννήθηκε τον Αύγουστο του 1924 στην Αθήνα. Γονείς του ήταν ο Κυριάκος Βενιζέλος, πρωτότοκος γιος του Ελευθερίου Βενιζέλου, και η Μαρίκα Ρούσσου, κόρη του εκ Λέρου μεγαλοεφοπλιστή Νικήτα Ρούσσου. Αδελφός του ήταν ο επίσης εφοπλιστής και πολιτικός Νικήτας Βενιζέλος. 

Σπούδασε οικονομικά στο Οικονομικό Πανεπιστήμιο Αθηνών.

Ασχολήθηκε με την πολιτική και εκλέχθηκε βουλευτής Χανίων στις εκλογές του 1952 και του 1956 με το Κόμμα Φιλελευθέρων και την Φιλελευθέρα Δημοκρατική Ένωση αντίστοιχα. Μετά την αποχώρησή του από την πολιτική, ασχολήθηκε με την οικογενειακή ναυτιλιακή επιχείρηση μέχρι και το 2002, όταν πουλήθηκε και το τελευταίο καράβι της εταιρείας.

Παντρεύτηκε με τη Λίλη Χαραμή το 1954 και μαζί της απέκτησε μία κόρη, την Αγγέλα (γενν. 1960), σύζυγο του Αθανάσιου Φραγκάκη.

Τον Ιούνιο του 2021, ο Βενιζέλος δώρισε στην Βουλή των Ελλήνων το χρυσό ρολόι 18 καρατίων του παππού του, Ελευθερίου Βενιζέλου.

Απεβίωσε στην Αθήνα στις 7 Φεβρουαρίου 2026, σε ηλικία 101 ετών.

## Παραπομπές


Ελευθέριος
Κατηγορία:Βουλευτές Χανίων
Κατηγορία:Έλληνες εφοπλιστές
Κατηγορία:Βουλευτές εκλεγμένοι με το κόμμα των Φιλελευθέρων
3013 Ντομπροβόλεβα

μικρογραφία|3D μοντέλο του αστεροειδούς 3013 Ντομπροβόλεβα
Η **Ντομπροβόλεβα (Dobrovoleva)** είναι ένας αστεροειδής της Κύριας ζώνης αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ που παρατηρούσε από το Ναουτσνί της Κριμαίας και πήρε το όνομά της προς τιμή του Σοβιετικού αστρονόμου Όλεκ Βασίλιεβιτς Ντομπροβόλσκι.

## Φυσικά χαρακτηριστικά
Η μέση διάμετρος της Ντομπροβόλεβα εκτιμάται σε 10,588 χιλιόμετρα περίπου, ενώ το άλβεδό της είναι 0,060. Η Ντομπροβόλεβα περιστρέφεται γύρω από τον εαυτό της μία φορά κάθε 8,3025 ώρες.

## Εξωτερικοί σύνδεσμοι

* Τροχιά από το JPL (Java) / Εφημερίδα

Ντομπροβολεβα
Χρυσή Σφαίρα Καλύτερης Ταινίας (Δράμα)

Το Βραβείο **Χρυσή Σφαίρα Καλύτερης Δραματικής ταινίας** είναι ετήσιο κινηματογραφικό βραβείο που απονέμεται από το 1944 από την Ένωση Ανταποκριτών Ξένου Τύπου του Χόλυγουντ (HFPA). Όταν δημιουργήθηκαν τα βραβεία, υπήρχε μία κατηγορία για την καλύτερη ταινία. Ξεκινώντας από τα 9α βραβεία, η Χρυσή Σφαίρα Καλύτερης Ταινίας διαχωρίστηκε σε *Χρυσή Σφαίρα Καλύτερης Δραματικής Ταινίας* και *Χρυσή Σφαίρα Καλύτερης Κωμωδίας ή Μιούζικαλ*. Το 1953, ήταν η μοναδική φορά που τα βραβεία επανενώθηκαν σε μια κατηγορία.

Αυτό το βραβείο απονέμεται στους παραγωγούς της ταινίας. Στις ακόλουθες λίστες, οι πρώτοι τίτλοι που αναφέρονται είναι νικητές, τα οποία είναι επίσης με έντονα γράμματα και με μπλε φόντο. Οι τίτλοι που δεν είναι με έντονους χαρακτήρες είναι υποψήφιοι. Τα έτη που δίνονται τα βραβεία είναι εκείνα στα οποία προβλήθηκαν οι υποψήφιες ταινίες, όχι η χρονιά της τελετής των βραβείων, η οποία πραγματοποιείται πάντα το επόμενο έτος.

## Νικητές και Υποψήφιοι

### Δεκαετία 1940

### Δεκαετία 1950

### Δεκαετία 1960

### Δεκαετία 1970

### Δεκαετία 1980

### Δεκαετία 1990

### Δεκαετία 2000

### Δεκαετία 2010

### Δεκαετία 2020

## Παραπομπές και σημειώσεις


## Εξωτερικοί σύνδεσμοι

* 

Κατηγορία:Χρυσές Σφαίρες
Dolittle

Το **Dolittle** (*που αναφέρεται επίσης ως The Voyage του Doctor Dolittle*) είναι μια αμερικανική ταινία περιπέτειας φαντασίας του 2020, σκηνοθετημένη από τον Stephen Gaghan, από ένα σενάριο των Gaghan, Dan Gregor και Doug Mand, από μια ιστορία του Thomas Shepherd. Είναι μια επανεκκίνηση της πρωτότυπης ταινίας Doctor Dolittle και των σύγχρονων ομολόγων της κωμωδίας, η ταινία βασίζεται στον τίτλο που δημιουργήθηκε από τον Hugh Lofting και εμπνεύστηκε κυρίως από το The Voyages του Doctor Dolittle, το δεύτερο βιβλίο Doctor Dolittle. Ο Ρόμπερτ Ντάουνι Τζούνιορ πρωταγωνιστεί, μαζί με τους Αντόνιο Μπαντέρας και Μάικλ Σιν σε ζωντανούς ρόλους δράσης. Επίσης ακούγονται οι φωνές των Emma Thompson, Ράμι Μάλεκ, Τζον Σίνα, Κουμάιλ Ναντζιάνι, Οκτάβια Σπένσερ, Τομ Χόλλαντ, Κρεγκ Ρόμπινσον, Ρέιφ Φάινς, Σελίνα Γκόμεζ και Μαριόν Κοτιγιάρ.
## Παραπομπές


Κατηγορία:Ταινίες του 2020
Κατηγορία:Αμερικανικές ταινίες φαντασίας
Κατηγορία:Ταινίες παραγωγής Universal Pictures
Κατηγορία:Reboots ταινιών
Κατηγορία:Αμερικανικές ταινίες της δεκαετίας 2020
Κατηγορία:Ταινίες με μουσική σύνθεση Ντάνι Έλφμαν
Κατηγορία:Ταινίες τοποθετημένες στην Αγγλία
Κατηγορία:Ταινίες γυρισμένες στην Αγγλία
Σμένδις Α΄

O **Σμένδης**, λατιν. Smendes, ήταν ο ιδρυτής της 21ης δυναστείας της Αιγύπτου. Διαδέχθηκε τον Ραμσή ΙΑ΄, αφού τον ενταφίασε στην Κάτω Αίγυπτο, περιοχή που ήλεγχε. Με την ενθρόνισή του έλαβε το πριν-το-όνομα επίθετο Χεντζκεπερρέ Σετεπεντρέ. Το όνομα που έλαβε με τη γέννησή του ήταν αρχικά Νεσμπανεμπντζέντ, που σημαίνει *αυτός που προέρχεται από τον Κριό, κύριο της Μένδης*, αλλά οι μετέπειτα κλασικοί συγγραφείς Ιώσηπος και Σέξτος ο Αφρικανός το απέδωσαν στα ελληνικά ως Σμένδης. Αν και η ακριβής καταγωγή του παραμένει μυστήριο, θεωρείται ότι ήταν ο ισχυρός κυβερνήτης της Κάτω Αιγύπτου κατά την περίοδο της Αναγέννησης τού Ραμσή ΙΑ΄ και η βάση της εξουσίας του ήταν η Τάνις.

## Η καταγωγή του
Ο Σμένδης ίσως ήταν γιος μίας με το όνομα Χρερέ. Αυτή ήταν η αρχηγός του γυναικωνίτη τού Αμούν-Ρε και πιθανώς η σύζυγος τού υψηλού ιερέα τού Αμούν. Αν η Χρερέ ήταν η μητέρα τού Σμένδη, τότε αυτός ήταν αδελφός της Νοντζμέτ, συζύγου των Υψηλών Ιερέων Χελιχόρ και Πιανκχ.

## Πηγές
* G. Daressy, "Les Carrières de Gebelein et le roi Smendés", Receuil de Travaux Relatifs à la Philologie et à l’Archeologie Égyptiennes et Assyriennes, 10 (1988) 133–8.
* Nicolas Grimal, A History of Ancient Egypt, Blackwell Books (1992)



Κατηγορία:Φαραώ της 21ης Αιγυπτιακής Δυναστείας
Μαρία Στασινοπούλου

Η **Μαρία Στασινοπούλου** είναι ελληνίδα φιλόλογος και κριτικός λογοτεχνίας   . Γεννήθηκε στην Καλαμάτα το 1945. Σπούδασε Ιστορία και Αρχαιολογία στο Πανεπιστήμιο Αθηνών και μετεκπαιδεύτηκε στο Διδασκαλείο Μέσης Εκπαιδεύσεως. Εργάστηκε ως φιλόλογος στη Δευτεροβάθμια Εκπαίδευση (1969-1999). Συνεργάστηκε με το Παιδαγωγικό Ινστιτούτο και το Ίδρυμα Μελετών Λαμπράκη στην παραγωγή και εφαρμογή ηλεκτρονικών μέσων διδασκαλίας. Από  τη συνεργασία αυτή κυκλοφόρησαν ως βοηθήματα για τους διδάσκοντες τα βιβλία της: Αρχαία Ελληνική Ιστορία: Τι είναι Τέχνη; (1995), Πού κρύβεται η Περσεφόνη; (1995) και Βυζαντινή Ιστορία: Εν Βενετία 1453… (1995), Ιουστινιανός, Μια Ιστορία σαν ψηφιδωτό (1996), Κωνσταντινούπολη, Η ίδρυση μιας παγκόσμιας πρωτεύουσας (1996). Πήρε μέρος σε ομάδα υπό τον καθηγητή Φάνη Κακριδή για την πειραματική εφαρμογή και διδασκαλία των Αρχαίων Ελληνικών στη Μέση Εκπαίδευση. Συμμετείχε σε ραδιοφωνικές εκπομπές με θέματα για τη δευτεροβάθμια εκπαίδευση. 

Ασχολείται με τη μελέτη και την κριτική της νεοελληνικής λογοτεχνίας. Έχει συμμετάσχει σε επιστημονικά συνέδρια και συμπόσια στην Ελλάδα και το εξωτερικό. Ανήκε στην ιδρυτική ομάδα του περιοδικού Διαβάζω και υπήρξε για πολλά χρόνια μέλος της συντακτικής επιτροπής του περιοδικού, όπου επιμελήθηκε αφιερώματα σε πρόσωπα της λογοτεχνίας μας και έλαβε συνεντεύξεις από διακεκριμένους επιστήμονες. Συμμετείχε στις επιτροπές απονομής των κρατικών βραβείων λογοτεχνίας. Επί διετία συνεργάστηκε με την αθηναϊκή εφημερίδα Το Βήμα ως κριτικός λογοτεχνίας, και δημοσίευσε σε συνέχειες στο περιοδικό Ο Ταχυδρόμος εκτενή βιογραφία του Μεγάλου Αλεξάνδρου μέσα από τις ιστορικές πηγές.  Είναι μέλος της Εταιρείας Συγγραφέων. Γράφει κριτική βιβλίου στο περιοδικό της Θεσσαλονίκης Εντευκτήριο και στην αθηναϊκή Εφημερίδα των Συντακτών. Συνεργάζεται επίσης με τα ηλεκτρονικά περιοδικά Διάστιχο και Χάρτης. Το 1999 προσκλήθηκε από το Πρόγραμμα Ελληνικών Σπουδών του Πανεπιστημίου του Princeton, όπου και παρέμεινε για τρεις μήνες ως visiting fellow. Χρημάτισε μέλος του Διοικητικού Συμβουλίου των Παιδικών Βιβλιοθηκών Σλουμπερζέ.

Ξένες γλώσσες: αγγλικά και ρουμάνικα.

## Εργογραφία
*Χρονολόγιο-Εργοβιογραφία Γιώργου Σεφέρη* (Μεταίχμιο 2000)

*Πίσω από τις γραμμές. Σελίδες κριτικής* (University Studio Press, Θεσσαλονίκη 2005)

*Κυρία, με θυμάστε; Αφηγήματα* (Κίχλη 2010)

*Χαμηλή βλάστηση, θάμνοι, πόες και μπονσάι* (Κίχλη 2018)

*Ο βίος και το έργο του Κ.Π. Καβάφη,* συνεργασία Δημήτρη Δασκαλόπουλου, (Μεταίχμιο 2002, νέα συμπληρωμένη έκδοση 2013)

Κ.Π. Καβάφης, *Ποιήματα. Επιλογή,* συνεργασία Δημήτρη Δασκαλόπουλου, (Μεταίχμιο 2003)

Έχει επιμεληθεί την έκδοση του τρίτομου *Κοινού Λόγου* της Έλλης Παπαδημητρίου (Ερμής 2003) και του δεύτερου τόμου της *Αλληλογραφίας* Μαρώς-Γιώργου Σεφέρη (Ίκαρος 2005).

## Παραπομπές


Κατηγορία:Έλληνες κριτικοί της λογοτεχνίας
Κατηγορία:Έλληνες φιλόλογοι
Σύμβαση της Βέρνης για τη διατήρηση της ευρωπαϊκής άγριας ζωής και των φυσικών οικοτόπων

Η **Σύμβαση της Βέρνης** είναι ένα δεσμευτικό διεθνές νομικό μέσο στον τομέα της διατήρησης της φύσης. Με το διεθνές νομικό αυτό μέσο καλύπτεται το μεγαλύτερο μέρος της φυσικής κληρονομιάς της ευρωπαϊκής ηπείρου αλλά και ορισμένων κρατών της Αφρικής.

Υπογράφτηκε τον Σεπτέμβριο του 1979 και τέθηκε σε ισχύ τον Ιούνιο του 1982. Στην Ελλάδα έχει κυρωθεί με τον Ν. 1335/1983. Τα συμβαλλόμενα μέρη υποχρεώνονται να προστατεύουν τους πληθυσμούς της άγριας χλωρίδας και πανίδας και να δίνουν ιδιαίτερο βάρος στα ευάλωτα είδη και σε όσα κινδυνεύουν με εξαφάνιση. 

## Παραπομπές


Κατηγορία:Ευρωπαϊκή πανίδα
Κατηγορία:Διεθνείς συνθήκες
Κατηγορία:Ευρωπαϊκή χλωρίδα
Κατηγορία:Βέρνη
Τεφνάκτ

Ο **Τεφνάκχτ**, στις αρχαίες ελληνικές πηγές γνωστός ως **Τνεφαχθός**, ήταν πρίγκιπας της Σαΐδας και ιδρυτής της σύντομης 24ης δυναστείας της Αιγύπτου· εξελίχθηκε σε Επόπτη της πόλης του Μα. Θεωρείται ότι βασίλευσε περίπου 732-725 π.Χ., δηλ. 7 έτη. Ο Τεφνάκτ ξεκίνησε τη σταδιοδρομία του πρώτα ως *Μέγας Επόπτης της Δύσης* και πρίγκιπας της Σαΐδας και ήταν σύγχρονος τού τέλους της βασιλείας τού τελευταίου φαραώ της 22ης δυναστείας Σοσένκ Ε΄. Ήταν ο δεύτερος κυβερνήτης της Σαΐδας, καθώς υπήρχε πιο πριν ο Οσορκόν Γ΄, ο οποίος πιστοποιείται από αρκετά έγγραφα, που αναφέρονται σε αυτόν ως Επόπτη της πόλης Μα και Αρχηγό τού Στρατού, σύμφωνα με τον Κένεθ Κίτσεν. Ως Μεγάλος Επόπτης της Δύσης είχε προηγούμενο έναν άνδρα ονόματι Ανκχόρ. Ένα άγαλμα που ανακαλύφθηκε πρόσφατα, αφιερωμένο από τον Τεφνάκτ στον Αμούν-Ρε, δείνει σημαντικές λεπτομέρειες για την προσωπική του καταγωγή. Το κείμενο τού αγάλματος δηλώνει πως ο Τεφνάκτ ήταν γιος κάποιου Γκεμνεφσουτκαπού και εγγονός τού Μπάσα, ιερέα τού Αμούν κοντά στη Σαΐδα. Συνεπώς ο Τεφνάκτ δεν ήταν απόγονος από τους Επόπτες της Μα ή τού Λίμπου, όπως παραδοσιακά επιστεύετο, αλλά μάλλον προήλθε από μία οικογένεια ιερέων και οι πρόγονοί του ήταν πιθανότερα Αιγύπτιοι παρά Λίβυοι.

Ο Τεφνάκτ είναι απών από τον κατάλογο τού Μανέθωνα, ίσως λόγω της συνεπτυγμένης μορφής των *Αιγυπτιακών* που έφθασε σε εμάς, ή ίσως διότι ο Τεφνάκτ εθεωρείτο σφετεριστής.

## Πηγές
* Dan'el Kahn, Did Tefnakht I rule as king?, GM 173 (1999), pp. 123-125
* Dan'el Kahn, The Transition from Libyan to Nubian Rule in Egypt: Revisiting the Reign of Tefnakht. In: G. P. F. Broekman, R. J. Demarée and O. E. Kaper (eds), The Libyan Period in Egypt (Egyptologische Uitgaven, vol. 23), 139-148. Leiden 2009: Nederlands Instituut voor het Nabije Oosten; Leuven: Peeters.



Κατηγορία:Φαραώ της 24ης Αιγυπτιακής Δυναστείας
Γουίλιαμ Μπέρτραμ (ηθοποιός)

Ο **Γουίλιαμ Μπέρτραμ** (αγγλικά: *William Bertram*, 19 Ιανουαρίου 1880 - 1 Μαΐου 1933), γεννημένος ως **Γουίλιαμ Μπέντζαμιν Σουίτσερ** (*William Benjamin Switzer*), ήταν Καναδός ηθοποιός, παραγωγός και σκηνοθέτης του κινηματογράφου, που κυρίως εργάστηκε στις Ηνωμένες Πολιτείες, προτίστως στην εποχή του βωβού κινηματογράφου. Ως ηθοποιός συμμετείχε σε 68 ταινίες μεταξύ το 1912 και το 1931, ενώ ως σκηνοθέτης, δημιούργησε 64 ταινίες, με διαφορετικές εταιρείες παραγωγής, μεταξύ το 1915 και το 1927. Επίσης, εκτός από τον κινηματογράφο, εργάστηκε και στο θέατρο.

## Παραπομπές


## Εξωτερικοί σύνδεσμοι

*

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί βωβών ταινιών
Ελληνική Ορθόδοξη Αρχιεπισκοπή Καναδά

Η **Ιερά Αρχιεπισκοπή Καναδά** (αγγλ. *Greek Orthodox Archdiocese of Canada*, δηλαδή «**Ελληνική Ορθόδοξη Αρχιεπισκοπή Καναδά**») είναι εκκλησιαστική επαρχία του Οικουμενικού Πατριαρχείου Κωνσταντινουπόλεως, με έδρα το Τορόντο του Καναδά.

Ιδρύθηκε το 1996 ως Ιερά Μητρόπολη Τορόντο, με απόσπαση τμήματος της μέχρι τότε ενιαίας Ιεράς Αρχιεπισκοπής Βορείου και Νοτίου Αμερικής, με πρώτο Μητροπολίτη της τον Σωτήριο (Αθανασούλα), ο οποίος υπηρετεί μέχρι και σήμερα, με τον τίτλο του Αρχιεπισκόπου Καναδά.

## Ιστορικά στοιχεία
Στις αρχές του 20ού αιώνα, στον Καναδά υπήρχαν περίπου 300 Έλληνες. Οι πρώτες Ελληνικές κοινότητες που ιδρύθηκαν στον Καναδά ήταν στο Μόντρεαλ, στο Τορόντο και στο Θάντερ Μπέι. Πρώτος Επίσκοπος στον Καναδά ορίστηκε το 1960 ο Μητροπολίτης Ελαίας κ. Αθηναγόρας. Ακολούθησε ο Επίσκοπος Ροδοστόλου Τιµόθεος (1963-1967) και ο Επίσκοπος Αγκώνος Θεοδόσιος (1967-1973). Ο νυν Αρχιεπίσκοπος Σωτήριος εξελέγη Επίσκοπος Κωνσταντίας στις 18 Δεκεμβρίου 1973 και χειροτονήθηκε στις 27 Ιανουαρίου 1974. Από τότε υπηρετεί την Ορθόδοξη Εκκλησία στον Καναδά, εξελέγη Επίσκοπος Τορόντο το 1979, ανυψώθηκε σε Μητροπολίτη το 1996 και σε Αρχιεπίσκοπο το 2019.

Την περίοδο της ίδρυσης της Μητροπόλεως Τορόντο, υπήρχαν 22 Ελληνορθόδοξες κοινότητες στον Καναδά. Σήμερα έχουν αυξηθεί σε 76, με τον Ελληνισμό του Καναδά να υπολογίζεται σε περίπου 350.000 άτομα.

Στις 12 Ιουνίου 2019, μετά από πρόταση του Πατριάρχη Βαρθολομαίου και απόφαση της Αγίας και Ιεράς Συνόδου του Οικουμενικού Πατριαρχείου Κωνσταντινουπόλεως, πραγματοποιήθηκε ανύψωση της Ιεράς Μητροπόλεως Τορόντο σε Ιερά Αρχιεπισκοπή Καναδά.

### Επισκοπικός κατάλογος

## Η Αρχιεπισκοπή σήμερα
Εκτός του οικείου ποιμενάρχη, Αρχιεπισκόπου Καναδά κ. Σωτηρίου, στην Ιερά Αρχιεπισκοπή Καναδά υπηρετεί επιπλέον ως Βοηθός Επίσκοπος της Ιεράς Αρχιεπισκοπής, ο Επίσκοπος Πατάρων κ. Αθηναγόρας (Σαλμάς).

## Αρχιεπισκοπικές Περιφέρειες
Η Ιερά Αρχιεπισκοπή διαιρείται διοικητικά σε Περιφέρειες, στις οποίες εντάσσονται οι κοινότητες και οι Ενορίες της.

#### Ατλαντικός Καναδάς

#### [[Οντάριο]]

#### [[Κεμπέκ (επαρχία)|Κεμπέκ]]

#### Δυτικός Καναδάς

##### [[Αλμπέρτα]]

##### [[Βρετανική Κολομβία]]

##### [[Μανιτόμπα]]

##### [[Σασκάτσουαν]]

### Μοναστήρια
Στην Ιερά Αρχιεπισκοπή Καναδά λειτουργούν δύο Ιερές Μονές. 

* **Ιερά Μονή Αγίου Κοσμά του Αιτωλού:** 
Ιδρύθηκε το 1993. Βρίσκεται στην περιοχή του Μπόλτον της επαρχίας του Οντάριο. Το Μοναστήρι είναι γυναικείο και εγκαταβιώνουν 13 Μοναχές.

* **Ιερά Μονή Παναγίας της Παρηγορήτισσας:**
Ιδρύθηκε το 1993. Βρίσκεται στο Μπράουνσμπεργκ, κοντά στο Λασούτ, περιοχή δυτικά του Μόντρεαλ της Επαρχίας του Κεμπέκ. Ιδρύθηκε υπό την καθοδήγηση του Γέροντος Εφραίμ της Αριζόνας, μαθητή του Αγίου Ιωσήφ του Ησυχαστή. Το Μοναστήρι είναι Γυναικείο και εγκαταβιώνουν 23 μοναχές.

## Παραπομπές


## Εξωτερικοί σύνδεσμοι
* Ιστοσελίδα Ιεράς Αρχιεπισκοπής Καναδά

Καναδα
Κατηγορία:Χριστιανισμός στον Καναδά
Κατηγορία:Ελληνοκαναδικές σχέσεις
Κατάλογος εκκλησιών στην Αλβανία

Αυτός είναι κατάλογος των κύριων **εκκλησιών στην [[Αλβανία]]**.

## Εκκλησίες
765 εκκλησίες και μοναστήρια καταστράφηκαν από τις κομμουνιστικές αρχές το 1967 όταν ο κρατικός αθεϊσμός εισήχθη για πρώτη φορά στη χώρα.

## Παραπομπές


Κατηγορία:Εκκλησίες στην Αλβανία
Κατηγορία:Ανατολικές Ορθόδοξες εκκλησίες στην Αλβανία
Ραμσής Η΄

Ο **Ραμσής H΄**, αρχ. αιγυπτ. Ramesses ή Ramses ήταν ο 7ος φαραώ της 20ής δυναστείας της Αιγύπτου, που βασίλευσε το διάστημα 1130-1129 π.Χ. ή μόνο το 1130 π.Χ. Ως πρίγκιπας είχε το όνομα Sethherkhepshef Meryamun, που σημαίνει *ο Σετ είναι ο Ισχυρός, αγαπημένος είναι ο Αμούν* και με την ενθρόνιση έλαβε το πριν-το-όνομα επίθετο Usermare Akhenamun. Ήταν από τους τελευταίους επιζώντες γιους τού Ραμσή Γ΄.

## Πηγές
* Peter Clayton, Chronicle of the Pharaohs, Thames & Hudson Ltd, 2006 paperback, p.167
* "Chronological Table for the Dynastic Period" in Erik Hornung, Rolf Krauss & David Warburton (editors), Ancient Egyptian Chronology (Handbook of Oriental Studies), Brill, 2006. p.493



Κατηγορία:Φαραώ της 20ης Αιγυπτιακής Δυναστείας
Ραμσής Θ΄

Ο **Ραμ(ε)σής Θ΄**, αρχ. αιγπτ. Ramesses ή Ramses ήταν ο 8ος φαραώ της 20ης δυναστείας της Αιγύπτου, που κυβέρνησε το διάστημα 1129-1111 π.Χ. Ήταν ο τρίτος μακροβιότερος βασιλιάς της δυναστείας, μετά τον Ραμσή Γ΄ και τον Ραμσή ΙΑ΄. Τώρα πιστεύεται ότι ανέλαβε τον θρόνο την 1η εποχή των Πλημμυρών (Akhet), 21η ημέρα, σύμφωνα με στοιχεία που παρουσιάστηκαν από τον Γιύργκεν φον Μπέκερατ το 1984 σε ένα άρθρο τού περιοδικού Göttinger Miszellen τού 1984. Σύμφωνα με τον πάπυρο τού Τορίνο Νο.1932+1939, ο **Ραμσής Θ΄** απόλαυσε 18 έτη και 4 μήνες εξουσίας και απεβίωσε κατά το 19ο έτος, 1ο μήνα της εποχής της Εμφάνισης (Peret), μεταξύ της 17ης και της 27ης ημέρας.

Το όνομα που έλαβε κατά την ενθρόνισή του Neferkare Setepenre σημαίνει *Ωραίο είναι το Κα (η ψυχή) τού Ρε, εκλεγμένος από τον Ρε*. Πιστεύεται ότι ήταν γιος τού Μοντουερκοπσέφ, γιού τού Ραμσή Γ΄, καθώς η σύζυγος τού Μοντουερκοπσέφ, η κυρία Τακάτ, φέρει τον εξέχοντα τίτλο της βασιλομήτορος στις τοιχογραφίες τού τάφου ΚV10, τον οποίο σφετερίστηκε και ξαναχρησιμοποίησε στο τέλος της 20ης δυναστείας. Δεν είναι γνωστός κάποιος άλλος φαραώ της της 20ής δυναστείας να είχε μητέρα μητέρα με τον τίτλο αυτόν. Ο Ραμσής Θ΄ ήταν έτσι μάλλον εγγονός τού Ραμσή Γ΄.

## Πηγές
* Cyril Aldred, A statue of king Neferkarē' Ramesses IX, JEA 41 (1955), 3-8
* Amin A. M. A. Amer, Notes on Ramesses IX in Memphis and Karnak, Göttinger Miszellen 57 (1982), 11-16
* Jürgen von Beckerath, Drei Thronbesteigungsdaten der XX. Dynastie, Göttinger Miszellen 79 (1984), 7-9
* Dylan Bickerstaffe, Refugees for eternity - The royal mummies of Thebes - part 4 - Identifying the Royal Mummies, Canopus Press, 2009
* Jac. J. Janssen, Once Again the Accession Date of Ramesses IX, Göttinger Miszellen 191 (2002), 59-65
* Gaston Maspero, Les momies royales de Deir el-Bahari, Paris, 1889, 566-568



Κατηγορία:Φαραώ της 20ης Αιγυπτιακής Δυναστείας
Πατσίδες Ηρακλείου

Οι **Πατσίδες** είναι χωριό της Κοινότητας Κάτω Αρχανών του δήμου Αρχανών - Αστερουσίων, της περιφερειακής ενότητα Ηρακλείου της Κρήτης. Σύμφωνα με την απογραφή του 2011 έχουν 391 κατοίκους. Βρίσκονται 11 χιλιόμετρα νότια του Ηρακλείου, σε υψόμετρο 250 μ., στον δρόμο προς Αρχάνες.

## Ιστορικά στοιχεία
Η παλαιότερη γραπτή μνεία στις Πατσίδες γίνεται σε συμβόλαιο του 1271, όπου αναφέρεται η ενοικίαση αμπελιών στο χωριό Πάνω Σπαρτίδω (*Panno Spartido*), το οποίο ο Στέργιος Σπανάκης το ταυτίζει με τις Πάνω Πατσίδες. Σε συμβόλαια του 1279 αναφέρεται ως Σπαρτίδες (*Spartides*). Σε νοταριακά έγγραφα του 1333 αναφέρεται ότι οι Κάτω Πατσίδες ήταν πατριαρχικό χωριού του λατινικού Πατριαρχείου Κωνσταντινούπολης. Οι Κάτω Πατσίδες αναφέρονται επίσης σε δουκικό έγγραφο του 1378 και οι Πάνω Πατσίδες σε έγγραφο του 1380.

Στις ενετικές απογραφές αναφέρονται δύο οικισμοί. Ο Φραντσέσκο Μπαρότσι το 1577 αναφέρει τις *Pacidhes apano* και *Pacidhes cato*. Στην ενετική απογραφή του 1583 από Καστροφύλακα αναφέρονται οι *Pazzides apano* και *Pazzides cato*, αμφότερες με 69 κατοίκους. Ο Φραντσέσκο Βασιλικάτα το 1630 αναφέρει τις *Pacidhes Ap(an)o* και *Pacidhes cato*. Στην οθωμανική απογραφή του 1671 δεν αναφέρονται, αλλά αναφέρονται σε συμβόλαιο του 1673, πιθανόν ως τοπωνύμιο. Στην απογραφή του 1834, η οποία πραγματοποιήθηκε από τους Αιγυπτίους, αναφέρεται ένας οικισμός, *Patsidhi*, με 4 χριστιανικές και 6 μουσουλμανικές οικογένειες.

Στην απογραφή του 1881, οι Πατσίδες είχαν 36 Χριστιανούς και 49 Τούρκους κατοίκους και υπαγόταν στον δήμο Αγίων Παρασκιών. Στην απογραφή του 1900 υπαγόταν στον ίδιο δήμο και είχαν 57 κατοίκους. Το 1920 υπαγόνταν στην κοινότητα Σκαλανίου. Παρέμεινε στην κοινότητα Σκαλανίου μέχρι το 1948, οπότε και προσαρτήθηκε στην κοινότητα Κάτω Αρχανών.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Αρχανών
Κατηγορία:Δήμος Αρχανών - Αστερουσίων
Γκάιζινκαλνς

Το **Γκάιζινγκ** ή **Γκάιζινκαλνς** (λετονικά: Gaiziņkalns, γερμανικά: Mesenberg) είναι λόφος ο οποίος βρίσκεται σε υψόμετρο 312 μέτρων. Είναι το υψηλότερο σημείο της Λετονίας. Βρίσκεται κοντά στην πόλη Μαντόνα, στο κεντρικό Βίντζεμε.

Αν και βρίσκεται σε σχετικά χαμηλό υψόμετρο, το Γκάιζινκαλνς έχει γίνει χιονοδρομικό κέντρο με ξενώνες και πίστες. Για να ανταγωνιστεί το Σούουρ Μουναμέγκι της Εσθονίας, το οποίο έχει ύψος 318&nbsp;μέτρων - χτίστηκε ένας πύργος που υπερβαίνει το Μουναμέγκι σε ύψος. Αν και η κατασκευή του πύργου δεν έχει ολοκληρωθεί, ο πύργος έγινε δημοφιλές αξιοθέατο. Τελικά ο πύργος έκλεισε για λόγους ασφαλείας. Ο πύργος κατεδαφίστηκε τον Δεκέμβριο του 2012 και τα συντρίμμια του αφαιρέθηκαν. Υπάρχει μια πολύγλωσση πινακίδα για το υψηλότερο σημείο στο λόφο κοντά στην φυσική κορυφή του, αλλά τίποτα στη φυσική κορυφή του. 

## Παραπομπές


Κατηγορία:Γεωγραφία της Λετονίας
Ντελ Χέντερσον

Ο **Τζορτζ Ντελμπερτ "Ντελ" Χέντερσον** (αγγλικά: *George Delbert "Dell" Henderson *, 5 Ιουλίου 1877 - 2 Δεκεμβρίου 1956) ήταν Αμερικανό-Καναδός ηθοποιός, παραγωγός και σεναριογράφος του κινηματογράφου. Η μεγάλη του καριέρα στον χώρο του κινηματογράφου ξεκινά από την εποχή των βωβών ταινιών. Η πρώτη του συμμετοχή στον κινηματογράφο ήταν στην ταινία *Monday Morning in a Coney Island Police Court*, το 1908. Εκεινή την περίοδο, συνεργάστηκε αρκετές φορές, στις πρώιμες ταινίες του Αμερικανού πρωτοπούρου, Ντ. Γ. Γκρίφιθ. 

Πριν ασχοληθεί με τον κινηματογράφο, το υποκριτικό του ντεμπούτο έγινε στο θέατρο. Εκτός από πλούσια υποκριτική φιλμογραφία, έχει και σκηνοθετική, φτάνοντας περίπου τις 200 ταινίες μεταξύ το 1911 και το 1923, εκ των οποίων, η πλειοψηφία τους σχεδόν έχει χαθεί. Το 1927, εγκατέλειψε οριστικά τη σκηνοθεσία και αφιερώθηκε στην υποκριτική. Ο Χέντερσον, απεβίωσε στην Καλιφόρνια, σε ηλικία 79 ετών, από ανακοπή καρδιάς.

## Παραπομπές
 

## Εξωτερικοί σύνδεσμοι
* 

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί βωβών ταινιών
Κατηγορία:Καναδοί σκηνοθέτες
Μπράντ Άρμστρονγκ

Ο **Μπράντ Άρμστρονγκ** (αγγλικά: *Brad Armstrong*, 23 Σεπτεμβρίου 1965), γεννημένος ως **Ροντ Χόπκινς** (*Rod Hopkins*), είναι Καναδός ηθοποιός, σκηνοθέτης, σεναριογράφος, παραγωγός και ενδυματολόγος πορνογραφικών ταινιών. Πρόκειται για έναν από τους διασημότερους άνδρες στην κινηματογραφική πορνογραφία, έχοντας ονομαστεί "Ο Βασιλιάς του Πορνό" ή, ακόμα, και ο "Σπίλμπεργκ της Σαρκικής Σκηνοθεσίας".  

Ο Άρμστρονγκ έχει πτυχίο από κολέγιο στη διαφήμιση. Η πρώτη του επαφή με τον χώρο υπήρξε σε ηλικία 17 ετών, χρησιμοποιώντας ψεύτική ταυτότητα, ως στρίπερ.  Η πρώτη του εμφάνιση σε ταινία έγινε στο *Bimbo Bowlers From Boston*. Έχει υπάρξει επίσης τρις παντρεμένος και δις διαζευγμένος. Κατά τη διάρκεια της καριέρας του έχει λάβει πολυάριθμα βραβεία και διακρίσεις, τόσο ως σκηνοθέτης, όσο ως ηθοποιός αλλά και σεναριογράφος. 
## Παραπομπές

## Εξωτερικοί σύνδεσμοι
* 
* 
* 

Κατηγορία:Καναδοί ηθοποιοί πορνογραφικών ταινιών
Κατηγορία:Καναδοί παραγωγοί πορνογραφικών ταινιών
Κατηγορία:Καναδοί σκηνοθέτες πορνογραφικών ταινιών
Κατηγορία:Καναδοί σεναριογράφοι
Πίτερ Νορθ

Ο **Πίτερ Νορθ** (αγγλικά: *Peter North*, 11 Μαΐου 1957), γεννημένος ως Άλντεν Τζόζεφ Μπράουν (*Alden Joseph Brown*), είναι Καναδός ηθοποιός, σκηνοθέτης και παραγωγός πορνογραφικών ταινιών. Ωστόσο, περισσότερο δημοφιλής είναι ως ερμηνευτής, έχοντας συμμετάσχει σε περίπου 2.000 προνογραφικά έργα, ενώ έχει σκηνοθετήσει περίπου 70 φορές. Μεταξύ των βραβεύσεων που έχει λάβει στον χώρο του, είναι 3 φορές το  *F.O.X.E*, στην κατηγορία Αγαπημένος Άνδρας Ερμηνευτής.

Ο Νορθ, ξεκίνησε την καριέρα του στην πορνογραφία το 1983,  στην gay πορνογραφία, υπό το όνομα Matt Ramsey. Κατά τη δεκαετία του 1980, μπλέχτηκε με το σκάνδαλο της Τρέισι Λορντς, η οποία γύρισε ταινίες ενώ ήταν ανήλικη, και κάποιες με τον Νορθ, όμως η υπόθεση δεν οδήγησε κάπου. Το 1994, ο Νορθ κυκλοφόρησε ένα βιβλίο οδηγό, για να *συναντήσεις και να κοιμηθείς με όμορφες γυναίκες*, όνοματι *Penetrating Insights*. 

Ο Νορθ είναι μέλος της X-Rated Critics Organization και της Adult Video News (AVN) Hall of Fame. Ο Νορθ είναι νυμφευμένος με την Νάντια Νορθ, η οποία είναι κι αυτή στον χώρο της πορνογραφίας και με την οποία είχε αρκετές φορές συμπρωταγωνιστήσει. Όμως, τον Ιούλιο του 2019, η Νάντια, εξαπέλυσε κατηγορίες εις βάρος του Πίτερ περί ενδοοικογενειακής βίας, αναφέροντας 20 περιστατικα βίας εις βάρος της.

## Παραπομπές

## Εξωτερικοί σύνδεσμοι
*
*
*

Κατηγορία:Καναδοί ηθοποιοί πορνογραφικών ταινιών
Κατηγορία:Καναδοί σκηνοθέτες πορνογραφικών ταινιών
Κατηγορία:Καναδοί παραγωγοί πορνογραφικών ταινιών
Tex Willer (περιοδικό)

Το **Tex** είναι ιταλικό κόμικ που δημοσιεύτηκε το 1948. Σχεδιασμένο από τον Gianluigi Bonelli και τον Aurelio Galeppini, είναι το πιο διάσημο κόμικ στην Ιταλία.

Δημοσιεύεται για πάνω από 70 χρόνια, είναι το best-seller περιοδικό του Sergio Bonelli Editore.

## Ο χαρακτήρας

Ο πρωταγωνιστής της σειράς είναι Texas Ranger από το Τέξας ντυμένος ως καουμπόι.

Κατηγορία:Ιταλικά κόμικς